Filmat: In-nanna Georgia tagħlaq 100 sena
Ħafna huma dawk li llum użaw il-midja soċjali biex jawguraw lil Georgia Galea f'għeluq il-100 sena tagħha. In-nanna Georgia hija omm ta' 11, u hija devota kbira ta' San Ġorġ. L-Għawdxija ta' 100 sena ilha kważi dawn l-aħħar sentejn f'Dar Sant'Anna fl-isptar Ġenerali ta' Għawdex. Minħabba li bħal ħafna anzjani oħra Georgia ma jistax ikollha żjarat, il-filmati ta' awguri qed jitwasslu lilha permezz ta' nies li jinsabu f'kuntatt f'Dar Sant'Anna, biex b'hekk hi tkun tista' tara dawn l-istess filmati. Fost dawk li awguraw lin-nanna Georgia f'għeluq sninha kien hemm l-Arċisqof Charles Scicluna li rrefera għall-ħajja bħala fjura delikata u fl-istess waqt prezzjuża. Congratulations, best wishes and blessings for Ms Georgia Galea who celebrates her 100th Birthday! Grateful for the gift of life in these times where we all understand what a delicate flower life is, and how precious! Happy Birthday! God bless! pic.twitter.com/tOsOiS0pKa — Bishop CJ Scicluna (@BishopScicluna) April 7, 2020 Gina Hili, waħda mill-ulied ta' Georgia wriet placard li kienet preparat għaliha biex tmur biha quddiem ir-residenza imma bħalissa dan ma kienx possibbli. Appellat lin-nies li għandhom aċċess għall-midja soċjali biex juru lil Nanna Georgia dak li kien ippjanat għaliha. In-neputija tagħha, Alessandra Dee Crespo kitbet fuq Facebook dwar il-karattru pożittiv tal-anzjana. Happy Birthday 🥳 to this magnificent woman, my Nanna Georgia, who turns 💯. Nothing fazes her, not even a global... Posted by Alessandra Dee Crespo on Monday, April 6, 2020 Aktar awguri waslu wkoll waslu mingħand Giuseppe Nicodemo, ħabib tal-familja u kantant fil-kor papali tal-Kappella Sistina li ffilmja lilu nnifsu jkanta messaġġ ta' awgurju lil Georgia. Alessandra Dee Crespo L-eks kap tal-Partit Nazzjonalista Simon Busuttil, li issa jinsab jaħdem fi Brussell, ukoll bagħat il-messaġġ ta' awgurju lin-nanna Georgia. newsbook.com.mt jawgura wkoll lil Georgia f'għeluq sninha.